Politiets IT-enhet

Politiets IT-enhet (PIT), tidligere Politiets IKT-tjenester, er norsk politis IT-virksomhet. Virksomheten er direkte underlagt Politidirektoratet (POD). PIT har ansvar for blant annet drift, forvaltning, brukerstøtte og utvikling av nye tjenester. PIT sin oppgave er å sikre IT-løsninger som styrker politiets arbeid med å forebygge og bekjempe kriminalitet. Virksomheten har rundt 650 ansatte med arbeidssted på Majorstua i Oslo, på Jaren og i de ulike politidistriktene i landet.

Virksomheten har sin opprinnelse i Politiets datatjeneste, som i 2003 ble slått sammen med Politiets materielltjeneste til Politiets data- og materielltjeneste (PDMT). I 2014 ble PDMT igjen delt opp i henholdsvis IKT@politiet og Fellestjenester@politiet. Navnet IKT@politiet ble endret til Politiets IKT-tjenester kort tid etter.

Catherine Janson er IT-direktør i politiet og direktør for politiets IT-enhet. Ved etableringen ble Erik Hasle ansatt som direktør for Politiets IKT-tjenester. Merethe Austgulen ledet virksomheten i perioden 2018 til 2020.

Referanser

Eksterne lenker 
 

Politidirektoratet